बालिग होने में 3 महीने शेष थे इसलिए बीच रास्ते लौटाई बारात
नाबालिग लड़की से शादी के लिए दूल्हे की जिद पर गुपचुप तरीके से बारात ले जाने की योजना अंतत: विफल हो गई। जिला बाल संरक्षण टीम ने एन वक्त पर दखल देकर मगरलोड की एक नाबालिग लड़की की शादी रुकवा दी। टीम ने दूल्हे को जब कानून की जानकारी दी, तो वह बीच रास्ते से ही बारात के साथ वापस लौट गया।
शहर से लगे ग्राम शंकरदाह निवासी 25 वर्षीय युवक की शादी मगरलोड की नाबालिग लड़की से तय हुई थी। लड़की के बालिग होने में तीन माह शेष हैं। ऐसे में समाज प्रमुखों ने वर पक्ष को नाबालिग लड़की से शादी न करने की समझाइश दी, पर वे नहीं माने और बुधवार को सुबह दूल्हा बारात लेकर मगरलोड के लिए निकल पड़ा। इसकी सूचना जिला बाल संरक्षण अधिकारी आनंद पाठक को मिली, तब वे अपनी टीम के साथ मगरलोड में लड़की के घर पहुंच गए। यहां उन्होंने लड़की की अंकसूची देखी, तब पता लगा कि उसकी उम्र अभी 17 वर्ष 9 माह है। इसके बाद टीम ने लड़की के परिजनों को समझाया कि 18 वर्ष से कम उम्र में लड़की की शादी करना अपराध है। बाल विवाह प्रतिषेध अधिनियम 2006 के तहत ऐसी शादी कराने वालों को दो वर्ष कारावास एवं 1 लाख जुर्माने का दंड दिया जा सकता है। अधिकारियों की समझाइश पर लड़की के परिजन शादी नहीं करने के लिए मान गए।
धमतरी. मगरलोड में लड़की पक्ष के लोगों को समझाइश देते टीम के अधिकारी।
दूल्हे के घर भी पहुंची टीम
दूल्हे ने मोबाइल पर बातचीत के दौरान अधिकारी से मिलने की इच्छा जताई थी, अत: मगरलोड से टीम सीधे ग्राम दूल्हे के घर शंकरदाह पहुंची। यहां अधिकारियों ने दूल्हे को भी बाल विवाह प्रतिषेध अधिनियम की जानकारी दी, तब वह भी तीन माह बाद शादी करने के लिए राजी हो गया। टीम में जिला बाल संरक्षण अधिकारी आनंद पाठक के साथ यशवंत बैस, संदीप पांडे, खिलेश्वरी साहू, दीपकिरण साहू, पुलिस की महिला सेल प्रभारी सरोज चवरे, एसआई ढालसिंह वर्मा शामिल थे।
दूल्हा निकल गया था बारात लेकर
इसके बाद लड़की पक्ष के लोगों ने टीम को बताया कि दूल्हा बारात लेकर आज ही आ रहा है। अधिकारियों ने तत्काल दूल्हे को फोन लगाया, तब पता चला कि वह बारात लेकर शंकरदाह से निकल चुका है। अधिकारियों ने दूल्हे से साफ कहा कि यदि नाबालिग लड़की से विवाह किया, तो तुम्हारे साथ बारातियों के खिलाफ भी कार्रवाई होगी। इतना सुनकर दूल्हा बारात समेत बीच रास्ते से ही अपने गांव लौट गया।
दूल्हा गुपचुप तरीके से शादी करना चाहता था
लड़की पक्ष वालों ने बताया कि दूल्हे ने ही बुधवार को ही बारात लाने की जिद की थी। फोन से दूल्हे को समझाइश दी गई, तब उसने गुपचुप तरीके से ही शादी करने की प्लानिंग की, लेकिन टीम की सतर्कता से बाल विवाह टल गया। आनंद पाठक, जिला बाल संरक्षण अधिकारी
सजगता
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mar_Deva